Aluksi kun saavuttiin kämpälle, tuoksui koko kämppä erittäin puhtaalle ja kaikki oli tehty vimpan päälle. Jääkaapissa odotti lisäksi pari vesipulloa ja viinipullo sekä keittiössä pieniä välipaloja. Sänky oli mukava, kolmas yöpyjä nukkui sohvalla ja sohvakin oli kuulemma mukava. Ainut huomautettava asia olisi ehkä se, että sohvalle mahtuu nukkumaan max 170cm, koska sohva ei siis avaudu minkäänlaiseksi vuoteeksi vaan majoittaja petaa kahden istuttavan sohvan päälle poikittain ylimääräisen pedin. Meidän matkassamme kaikki yöpyjät oli onneksi alle 170cm, joten meillä ei ollut ongelmaa. Vanhaan kaupunkiin kävelee noin 20 minuuttia ja suosittelemme todellakin kävelyä tai autonvuokrausta, koska alueelta oli lähes mahdotonta saada taxia, koska niitä ei siellä suunnilla liikkunut. Kaiken kaikkiaan olemme matkaseurueemme kanssa todella tyytyväisiä majoitukseen ja ehdottomasti yöpyisimme uudelleen!